id en id id en en en en en ar en en fi id ms az id id id ms id id id id ms id ms id ms ms ms id id nds tr en id en en en en en id en en id en en id tl tl en tr id en de ms id id id id ms ms de id tr pl en sl en en en en en en id de en en en ar ast en ms
Mat Salleh belum mati! - abdnaddin
Ingin Berkisah Dengan Cara Sendiri
Home Unlabelled Mat Salleh belum mati!
✔ abd naddin Diterbitkan 1:09 PTG
Mat Salleh belum mati!, ternyata walaupun jasadnya sudah lama dikebumikan tetapi dia masih tetap hidup di hati anak-anak watan.Mungkin makamnya tidak diketemukan sampai sekarang,kecuali tugunya di Tibabar Tambunan itu, pemergiannya dari alam fana ini masih tetap misteri, sampai sekarang.
Mat Salleh belum mati!.saya teringat bagaimana seorang penyair menyatakan bahawa sebenarnya Mat Salleh belum mati lagi.Semangat perlawanan anti penjajahan masih tetap tertanam di hati anak-anak negeri. Segala yang namanya penindasan, pemaksaan,diskriminasi atau apa saja yang berbau kolonialisme, dapat dengan mudah dihubungkan dengan perjuangan Mat Salleh yang mampu menghimpunkan anak-anak peribumi dari pelbagai suku bangsa, orang bajau dari Darau, dari Mengkabung, dari Gentisan, dan tempat lain, bergabung dengan orang Dusun dari Kionsom dan sebagainya untuk menentang `orang putih".
Satu malam, pada penghujung abad ke 19, Mat Salleh bersama orang-orangnya menyerang Pulau Gaya dan membumihanguskan pulau yang menjadi ibukota ketika itu bersama keangkuhan kakitangan penjajah yang menginjak-injak martabat dan kemuliaan anak anak tempatan.
Selepas melakukan serangan itu, dan selepas rundingan dengan Cowie gagal, Mat salleh berundur ke Tambunan kerana di Inanam telah wujud ancaman kecurigaan kerana kehadiran talibarut.
Selama lebih 100 tahun sejarah itu terpendam malah hampir dilupakan.Hanya apabila warga kampung memaklumkan mengenai kewujudan bukit itu, maka Menteri Kebudayaan Belia dan Sukan ketika itu, Pandikar Amin Haji Mulia (kini Tan Sri) bersama sejarahwan, RM Jasni dan pegawai kementerian, pihak Muzium kemudian mendaki bukit yang dikatakan kubu Mat salleh itu pada tahun 1994, kalau tak silap.Fakta sejarah yang tersembunyi itu kemudian tersingkap dan Kerajaan pada ketika itu meluluskan RM1 juta untuk menjadikan bukit itu tapak bersejarah.
Ramai yang gembira dan menyokong langkah kerajaan itu. Mereka merasakan sudah sepatutnya tapak tapak bersejarah, apatah lagi kubu pertahanan Mat salleh, pahlawan Sabah itu sudah sewajarnya dipulihara.
Namun hasrat murni itu tidak dapat dimakbulkan serta merta.Rombakan kabinet berlaku, Pandikar bertukar portfolio dan kegawatan ekonomi menyerang negara.
Mat Salleh mati dalam keghairahan pemimpin melupakan sejarah.Bukan kerana tidak ada lagi yang mengingatinya tetapi mungkin ada yang lebih menguntungkan daripada sekadar mengingati perjuangan Mat Salleh.
Sehinggalah beberapa minggu yang lalu, Jumat Haji Idris yang juga Ketua UMNO Sepanggar memberitahu bahawa bukit bersejarah itu-sebahagian daripadanya telah habis ditarah oleh kontraktor. Jabatan dan agensi kerajaan yang berkaitan tidak berbuat apa-apa untuk menguatkuasakan undang-undang dan peraturan.
Mat Salleh dan perjuangannya hidup lagi.Kali ini bukan untuk menentang penjajah tetapi lebih untuk menentang kerakusan sebilangan orang yang secara tak sengaja-atau mungkin sengaja, memotong bukit Mat Salleh itu untuk pembangunan.
Kami kemudian mencari Bob. Bukan Bob yang menarah bukit itu tetapi kami mencarinya kerana beliau memahami selok belok sejarah.Neneknya sendiri pejuang pengikut Mat salleh.
Melalui Bob dan Nordin Barun, kami bertemu pula dengan Ketua Kampung Inanam Laut,Madlan Alidan.
Beliau membawa kami mendaki bukit itu dan melihat sendiri kubu pertahanan Paduka Mat salleh itu.
Adapun meriam yang digunakan Mat salleh dan diletakkan menghadap Pulau Gaya itu kini dipindahkan di rumah penduduk supaya khazanah bersejarah itu tidak dicuri orang.
Tidak ramai orang luar seperti kami yang berkesempatan mendaki bukit itu.Saya mengajak Rashid Abdul Rahman, wartawan Utusan Malaysia untuk mengabadikan gambar di kubu pertahanan itu bersama warga kampung. Tudak mudah untuk sampai kemari, kata saya kepada Ghazali Basri, fotografer Utusan Malaysia yang mengambil gambar kami.
Mat salleh belum mati di dalam jiwa kami.Tetapi ada yang sengaja membunuhnya dengan memusnahkan segala tinggalan sejarah yang bermakna untuk renungan buat anak bangsa.
Artikel Berkaitan Penulis Email
Berlangganan artikel terbaru dari blog ini langsung via email
Jasmaidy Aroff 3 September 2012 1:03 PG
salam en. adnan... saya Jasmaidy penerbit program Panorama di RTM.. jika tak keberatan bole sms no. tuan ke no saya... 0169214568 .. pihak kami bercadang untuk melakukan penggambaran mengenai Paduka Mat Salleh dan saya rasa tuan bnyak cerita mengenai wira negeri Sabah ini.
Jasmaidy Aroff 3 September 2012 1:04 PG
salam en. adnan... saya Jasmaidy penerbit program Panorama di RTM.. jika tak keberatan bole sms no. tuan ke no saya... 0169214568 .. pihak kami bercadang untuk melakukan penggambaran mengenai Paduka Mat Salleh dan saya rasa tuan bnyak cerita mengenai wira negeri Sabah ini.
Jasmaidy Aroff 3 September 2012 1:04 PG
salam en. adnan... saya Jasmaidy penerbit program Panorama di RTM.. jika tak keberatan bole sms no. tuan ke no saya... 0169214568 .. pihak kami bercadang untuk melakukan penggambaran mengenai Paduka Mat Salleh dan saya rasa tuan bnyak cerita mengenai wira negeri Sabah ini.
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin